Diari Oficial de la Generalitat Valenciana


Sumari del DOGV 9761, del 08-01-2024 (2023/12954)

RESOLUCIÓ de 12 de desembre de 2023, de la consellera de Medi Ambient, Aigua, Infraestructures i Territori, i presidenta del Consell de Direcció de l'Institut Cartogràfic Valencià, per la qual s'adjudica el XVI Premi de Cartografia i Territori Pare Tosca.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12119


Data del document
:   12-12-2023

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià

RESOLUCIÓ de 12 de desembre de 2023, de la consellera de Medi Ambient, Aigua, Infraestructures i Territori, i presidenta del Consell de Direcció de l'Institut Cartogràfic Valencià, per la qual s'adjudica el XVI Premi de Cartografia i Territori Pare Tosca. [2023/12453]  
Antecedents de fet  
  
Primer. L'Ordre 10/2016, de 22 de setembre, de la Conselleria d'Habitatge, Obres Públiques i Vertebració del Territori, aprova les bases reguladores per a la concessió del Premi de Cartografia i Territori Pare Tosca, publicada en el Diari Oficial de la Generalitat Valenciana número 7883, de data 28 de setembre de 2016.  
Segon. La Resolució de 28 de juny de 2023, de la consellera de Política Territorial, Obres Públiques i Mobilitat i presidenta del Consell de Direcció de l'Institut Cartogràfic Valencià, va convocar el XVI Premi de Cartografia i Territori Pare Tosca. El punt huité d'esta resolució establix que la competència per a resoldre la convocatòria correspon a la presidenta del Consell de Direcció de l'Institut Cartogràfic Valencià.  
  
Tercer. La Resolució del director de l'Institut Cartogràfic Valencià de data 7 d'octubre de 2023, designa els membres del jurat, responsables de la valoració dels treballs. El jurat es va reunir el dia 9 de novembre de 2023, a efectes de la valoració dels treballs presentats, i va alçar acta del desenvolupament de la sessió, la qual indica els treballs admesos, els criteris de valoració i la seua ponderació i els treballs guanyadors del Premi.   
Quart. L'acta es publicarà en el portal institucional de l'Institut Cartogràfic Valencià http://www.icv.gva.es/es/premios, segons l'apartat nové de la Resolució de la convocatòria.  
Cinqué. En l'expedient consta certificat de la secretària del jurat, de data 21 de novembre de 2023, que determina la identitat dels autors i de les autores dels treballs.  
  
Fonaments de dret  
  
Únic. L'article 7 de l'Ordre 10/2016, de 22 de setembre, de la Conselleria d'Habitatge, Obres Públiques i Vertebració del Territori, establix que l'òrgan competent per a resoldre la present convocatòria correspon a la presidenta del Consell de Direcció de l'Institut Cartogràfic Valencià.  
  
  
Per tot l'anterior, vista l'acta del jurat del dia 9 de novembre de 2023, resolc:  
  
Primer  
Atorgar el XVI Premi de Cartografia i Territori Pare Tosca a Alejandro Diéguez López, en la modalitat de treball fi de grau, pel treball titulat Redes neuronales adversariales para la generación sintética de imágenes satelitales de superresolución en entornos costeros.  
En la modalitat de treball fi de màster, el premi queda desert per no presentar-s'hi cap treball que reunix els requisits determinats en la resolució de la convocatòria del premi (DOGV núm. 9678 / 07.09.2023).  
  
Segon  
Informar els participants que l'Institut Cartogràfic Valencià publicarà en el seu portal institucional els treballs, durant un any. A estos efectes, la presentació de la sol·licitud de participació implicarà l'autorització expressa a l'Institut Cartogràfic Valencià, sense necessitat d'una autorització posterior, per a la publicació, reproducció i distribució dels treballs.  
  
Tercer. Recursos  
De conformitat amb el que preveu l'article 46 i concordants de la Llei 29/1998, de 13 de juliol, reguladora de la jurisdicció contenciosa administrativa, i els articles 123 i 124 de la Llei 39/2015, d'1 d'octubre, del procediment administratiu comú, contra esta resolució que posa fi a la via administrativa, es pot presentar potestativament un recurs de reposició o directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant la direcció de l'Institut Cartogràfic Valencià en el termini d'un mes a comptar de l'endemà de la publicació en el Diari Oficial de la Generalitat Valenciana.  
  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Generalitat Valenciana.  
  
València, 12 de desembre de 2023. La consellera de Medi Ambient, Aigua, Infraestructures i Territori, i presidenta del Consell de Direcció de l'Institut Cartogràfic Valencià: Salomé Pradas Ten.